Opetushallitus


MEDIASEURANTA
___________________________________________________
Yhteiskuntaopin oppiaineen perusopetuksen päättöarvioinnin tukimateriaali

ALOITUS
Tukimateriaalin tarkoituksena on tavoitteen T4 mukaisesti ohjata oppilasta syventämään ja pitämään ajan tasalla yhteiskuntaa, talouden toimintaa tai yksityistä taloudenpitoaan koskevia tietojaan ja taitojaan sekä arvioimaan kriittisesti median merkitystä. Oppilasta ohjataan tavoitteen T9 mukaisesti käyttämään mediataitojaan ja tietojaan omien käsitysten muodostamisessa ja kansalaisena toimimisessa.
Tehtävä tarjoaa mahdollisuuden osoittaa eri arvosanakriteerien mukaista osaamista. Lisäksi se tarjoaa oppilaalle mahdollisuuden itsearviointiin.


MEDIASEURANNAN TEHTÄVÄ
OHJEET OPETTAJALLE
Oppitunnin tavoite
Mediaseurantatehtävän tavoitteena on ohjata oppilasta syventämään ja pitämään ajan tasalla yhteiskuntaa, talouden toimintaa tai yksityistä taloudenpitoaan koskevia tietojaan ja taitojaan sekä arvioimaan kriittisesti median roolia ja merkitystä (T4) sekä ohjata oppilasta käyttämään mediataitojaan ja tietojaan yhteiskunnasta omien käsitystensä muodostamisessa (T9).

Opettaja voi käyttää tehtävää joko formatiiviseen tai summatiiviseen arviointiin. Tehtävä antaa myös oppilaalle mahdollisuuden itsearviointiin. 
Opetuskokonaisuuden kulku
Opetuskokonaisuuden aluksi opettaja esittelee tavoitteet. Jo ennen työskentelyn aloittamista oppilaat saavat nähdä arviointikriteerit.
Opetuskokonaisuuden lopuksi oppilas tekee itsearvioinnin osaamisestaan ja käyttää siinä oheista taulukkoa apunaan. Opettaja tekee oman arvionsa taulukon pohjalta.
OHJE OPPILAALLE
· Valitse jokin jakson teemaan sopiva aihe, jota seuraat mieluiten kahdesta eri mediasta.
· Vähintään toisen median on oltava ns. perinteinen media (esim. Yle), mutta toinen seurattava media voi olla jokin some-kanava (kuten Twitter), jonka kautta seuraat aiheesta käytävää keskustelua.
· Valitse aiheesta 2–3 uutista.
· Tee muistiinpanoja!
· seurattava media, uutisen otsikko, julkaisupäivä
· vieraat termit, joita uutisessa on (selitettyinä)
· uutisen keskeisin sisältö lyhyesti
· Vertaa käsiteltyjä uutisia toisiinsa. Arvioi, minkälaista keskustelua eri medioissa aiheesta käydään.
· Kerro oma mielipiteesi käsitellystä aiheesta ja perustele se.
· Tee muistiinpanojen pohjalta PowerPoint-esitys ja esittele se muulle luokalle (n. 5 min).
· Esityksen tavoitteena on paitsi käsitellä aihetta ja tuoda omaa osaamista esille myös herättää keskustelua luokassa.


ARVIOINTI

	ARVOSANA
	TEHTÄVÄSSÄ OSOITETUN OSAAMISEN KUVAUS ARVOSANALLE

	Oppilas tunnistaa mediasta yhteiskuntaan liittyviä aiheita ja osaa ohjatusti valita omaan aiheeseensa liittyvän uutisen.
Oppilas osaa ohjatusti selittää uutisesta keskeisiä asioita.
Oppilas kertoo oman mielipiteensä seuraamastaan aiheesta uutisen perusteella.
Oppilas osaa esittää tietonsa aiheesta siten, että yleisö ymmärtää pääkohdat.
Oppilas on merkinnyt lähteen.

Oppilas osaa kuvailla löytämiensä uutisten avulla valitsemaansa teemaa.
Oppilas on löytänyt vähintään kahdesta eri mediasta aiheeseensa liittyvän uutisen ja havaitsee niiden välillä eroja.
Oppilas kertoo oman mielipiteensä seuraamastaan aiheesta löytämiensä uutisten pohjalta ja perustelee mielipiteensä.
Oppilas osaa esittää tietonsa aiheesta siten, että yleisö ymmärtää pääkohdat ja pystyy osallistumaan keskusteluun.
Oppilas on merkinnyt lähteen.

	Oppilas on hankkinut tietoa valitsemastaan aiheesta eri medioista ja osaa vertailla uutisia toisiinsa.
Oppilas kertoo oman mielipiteensä seuraamastaan aiheesta löytämiensä uutisten pohjalta ja perustelee monipuolisesti mielipiteensä valitsemastaan aiheesta.
Oppilas osaa esittää tietonsa selkeästi siten, että yleisö ymmärtää aiheen sisällön ja esitetyn mielipiteen perusteluineen.

Yleisö pystyy osallistumaan keskusteluun esitetystä aiheesta.
Lähteet on merkitty huolellisesti. Oppilas on osannut kertoa, mihin tietolähteeseen uutinen perustuu.


	
9

	Oppilas on hankkinut tietoa valitsemastaan aiheesta eri medioista siten, että erilaiset näkökulmat aiheeseen tulevat esiin. 
Oppilas osaa eritellä uutisten antamaa tietoa aiheesta kriittisesti.
Oppilas kertoo rakentavasti oman mielipiteensä seuraamastaan aiheesta löytämiensä uutisten pohjalta ja perustelee monipuolisesti mielipiteensä valitsemastaan aiheesta.
Oppilas osaa arvioida sitä yhteiskunnallista keskustelua, jota hänen valitsemastaan aiheesta käydään mediassa.
Oppilas osaa arvioida, miten mediavaikuttaminen ilmenee hänen käsittelemänsä aiheen osalta.
Oppilas osaa esittää tietonsa selkeästi siten, että yleisö ymmärtää aiheen sisällön ja hänen esittämänsä mielipiteen perusteluineen.
Aiheen esittelyn pohjalta on mahdollista käydä luokassa kriittistä ja eri näkökulmat huomioon ottavaa keskustelua aiheesta.
Lähteet on merkitty huolellisesti. Oppilas on osannut kertoa, mihin tietolähteeseen uutinen perustuu.





OHJE TYÖN ETENEMISESTÄ

Valitse jokin jakson teemaan sopiva aihe, jota seuraat mieluiten kahdesta eri mediasta.


Valitse aiheesta 2–3 uutista.


Tee muistiinpanoja!


Tee muistiinpanojen pohjalta PowerPoint-esitys ja esittele se muulle luokalle. 


